Source: http://hlohovecko.sk/?m=agentura_clanok&id=104840
Timestamp: 2018-11-21 13:51:38+00:00

Document:
Správa z regiónu | Odsúdeného Pachingera z kauzy Horizont Slovakia nezastihli na súde, zhoršil sa mu zdravotný stav : Hlohovecko.sk
BRATISLAVA 21. júna (WebNoviny.sk) - Právoplatne odsúdený Patrik Pachinger v kauzách Horizont Slovakia a BMG Invest sa vo štvrtok na Krajskom súde v Bratislave mal zúčastniť na odvolacom konaní v inej trestnej veci.
Do pojednávacej miestnosti prišla aj policajná hliadka, Špecializovaný trestný súd totiž na neho vydal príkaz na dodanie do výkonu trestu. Na súde ho však nezastihli, keďže sa ospravedlnil pre náhle zhoršenie zdravotného stavu.
Patrik Pachinger z kauzy BMG Invest zostáva vo väzení, súd o jeho prepustení nerozhodol
Odklad nástupu na výkon trestu
Pachinger po potvrdení rozsudku Najvyšším súdom SR požiadal o odklad nástupu na výkon trestu o jeden mesiac zo zdravotných dôvodov, čomu súd vyhovel. Po vypršaní lehoty však Pachinger na výkon trestu nenastúpil, keďže Najvyšší súd SR zrušil príkaz na dodanie jeho, ako aj odsúdeného Dávida Brtvu na výkon trestu.
Odsúdený Brtva z kauzy skrachovaných nebankoviek už nechce ísť do väzenia
Dôvodom bolo zachovanie ich základných ústavných práv, a to najmä práva na rozhodnutie o ich žiadostiach, konkrétne žiadosti o odklad výkonu trestu, o ktorej rozhodoval Špecializovaný trestný súd, a žiadosti o podmienečné prepustenie, o ktorej rozhodujú súdy, v obvode ktorých by mali odsúdení vykonať trest. V prípade Pachingera je to Okresný súd Bratislava I a v prípade Brtvu Okresný súd Trnava. ŠTS nakoniec 31. mája zamietol žiadosť Pachingera o odklad výkonu trestu a súčasne vydal príkaz na jeho dodanie do výkonu trestu. Rovnako rozhodol aj v prípade Brtvu.
Viac k témam: Patrik Pachinger, Polícia SR, súd
Zdroj: Webnoviny.sk - Odsúdeného Pachingera z kauzy Horizont Slovakia nezastihli na súde, zhoršil sa mu zdravotný stav © SITA Všetky práva vyhradené.

References: súd 
 súd 
 súd 
 súd 
 súd 
 súd 
 súd